b'\n_START_ARTICLE_\nRumenkastobeli pojalnik\n_START_SECTION_\nOpis\n_START_PARAGRAPH_\nPreprosto steblo je voskastorumene barve in v spodnjem delu luskasto. Na vrhu stebla je name\xc5\xa1\xc4\x8deno bledo do svetlorumeno, redkokdaj tudi okrastorumeno klasasto socvetje. Cvetovi so drobni, venec pa je rumenkast in na robu rde\xc4\x8dkast ter sestavljen iz dveh usten. Zgornja ustna je dvokrpa, spodnja pa trikrpa._NEWLINE_Tako kot ostali pojalniki tudi rumenkastobeli pojalnik vsebuje snov avkubozid, ki ji pripisujejo protivnetno delovanje.\n_START_SECTION_\nNahajali\xc5\xa1\xc4\x8de\n_START_PARAGRAPH_\nRumenocvetni pojalnik raste na z apnencem bogatih meli\xc5\xa1\xc4\x8dih, kjer parazitira na rastlinah iz rodov Petasites (repuh), Tussilago (lapuh) in Adenostyles (lepen)._NEWLINE_V Sloveniji raste v Julijskih Alpah, Kamni\xc5\xa1ko-Savinjskih Alpah in Karavankah. V Avstriji uspeva v gorskem do subalpinskem pasu. Raste tudi na jugu Nem\xc4\x8dije ter v Karpatih in na Kavkazu.'